**ПРОЕКТ!**

Наредба

за управление на отпадъците на територията на община Борино

**С. Борино, 2025 г.**

*В сила от ................ г.*

*Приета с Решение № ........ от ............ г. на Общински съвет – Борино*

**РАЗДЕЛ І. ОБЩИ РАЗПОРЕДБИ**

**Чл. 1.** Наредбата е във връзка с чл. 22, ал. 1 от Закона за управление на отпадъците.

**Чл. 2**. Наредбата действа на територията на община Борино.

**Чл. 3**. Тази наредба урежда :

1. Правата и задълженията, по отношение на дейностите за управление на отпадъците на територията на община Борино на физическите лица, които живеят или временно пребивават в общината, както и на юридическите лица, които осъществяват дейност на нейната територия.
2. Редът и условията за изхвърлянето, събирането, транспортирането, оползотворяването и обезвреждането на:
	* битови отпадъци (БО);
	* строителни отпадъци (СО);
	* производствени отпадъци (ПО);
	* опасни отпадъци (ОО);
	* масово разпространени отпадъци (МРО), и поддържането на чистотата на територията на община Борино.
3. Финансовото осигуряване на дейностите по третиране на отпадъците и заплащането на съответните услуги.
4. Контролът, глобите и санкциите за нарушаване разпоредбите на настоящата наредба.

**РАЗДЕЛ ІІ**

**ПРАВА И ЗАДЪЛЖЕНИЯ НА КМЕТА НА ОБЩИНАТА**

**Чл. 4.** (1) Кметът на общината:

1. Организира управлението на дейностите по отпадъците, образувани на нейна територия, съобразно изискванията на Закона за управление на отпадъците (ЗУО).
2. Осигурява условия, при които всеки притежател на битови отпадъци (БО) се обслужва от лица, с които е сключен писмен договор за предоставяне на услуги по реда на Закона за обществените поръчки.
3. Определя границите на районите, включени в системата на организирано поддържане на чистотата, вида на услугите, които ще се извършват в съответния район и честотата на сметоизвозване.
4. Предлага за одобряване от Общинския съвет план-сметка за разходите на услугите по управление на отпадъците и размера на такса ”битови отпадъци”.
5. Контролира дейностите, свързани с образуване, събиране, включително разделното, съхраняване, транспортиране, оползотворяване и обезвреждане на битови и строителни отпадъци.
6. Отговаря за избора на площадка, изграждане, поддържане, експлоатация, закриване и мониторинг на депа за битови отпадъци или на други инсталации или съоръжения за обезвреждане на отпадъци.
7. Организира прилагането на системи за разделно събиране на битови отпадъци, включително отпадъци от опаковки, като определя местата за разполагане на необходимите елементи на системата за разделно събиране и сортиране на отпадъците от опаковки
8. Поддържа регистър на площадките за предаване на отпадъци от пластмаси, стъкло и картон.
9. Осигурява площадка за безвъзмездно предаване на разделно събрани отпадъци от домакинствата, в т. ч. едрогабаритни отпадъци, опасни отпадъци в с. Борино и при необходимост във всички населени места.
10. Контролира дейностите по управление на производствени и опасни отпадъци и изпълнението на програмите им.
11. Организира дейностите по разделно събиране на масово разпространени отпадъци и/или оказва съдействие на организациите по оползотворяване на масово разпространени отпадъци, в т. ч. определя местата за разполагане на необходимите елементи на системите за разделно събиране и местата за предаване на масово разпространени отпадъци.
12. Организира и контролира изпълнението на Общинската програма за управление на отпадъците.
13. Организира съвместно с Дирекция „Бюро по труда” – гр.Девин ангажиране на трайно безработни лица в общината, в дейностите по поддържане на чистотата на териториите за обществено ползване.
14. Организира провеждането на мероприятия за почистване и хигиенизиране на населените места с привличане на широко обществено участие.
15. Използва разнообразни форми и средства за информиране на физическите и юридическите лица, относно прилагането на разпоредбите за управление на отпадъците.

(2) Кметът на общината упълномощава кметовете и кметските наместници на населените места и отговорните длъжностни лица от общинска администрация за изпълнение на правата и задълженията си по управление на отпадъците.

**РАЗДЕЛ ІІІ**

**ПРАВА И ЗАДЪЛЖЕНИЯ НА ФИЗИЧЕСКИТЕ И ЮРИДИЧЕСКИ ЛИЦА**

**Чл. 5.** Физическите и юридически лица имат право:

1. Да правят предложения за подобряване на организацията и изпълнението на дейностите по третиране на отпадъците и поддържането на чистота.
2. Да сигнализират общинската администрация за нарушения на разпоредбите на ЗУО и настоящата наредба.
3. Да сигнализират общинската администрация за неизпълнение или некачествено изпълнение на задълженията на лицата, извършващи дейностите по третиране на отпадъците и поддържане на чистотата на територията на общината.
4. Да съдействат на контролните органи при констатиране на нарушения.

**Чл. 6.** Физическите и юридически лица са длъжни:

1. Да изпълняват разпоредбите на националното и местното законодателство за събиране, транспортиране и третиране на отпадъци.
2. Да изхвърлят отпадъците си само в определените за целта съдове и да не допускат разпиляване на отпадъци извън тях.
3. Да опазват и поддържат чистотата на територията на имотите (в т. ч. и незастроените), на които са собственици, ползватели или наематели.
4. Да почистват, в т.ч. и от сняг, и поддържат чистотата на съответните прилежащи терени към сградите, дворните места и др. имоти, които притежават или стопанисват.
5. Да почистват и поддържат чистотата на терени - общинска собственост, които ползват за търговска дейност на открито, включително обезпечаването им с необходимия брой кошчета.
6. Да спазват регламентирания с настоящата наредба ред за третиране на всеки конкретен вид отпадък.

**Чл. 7.** Забранява се:

1. Изхвърлянето на отпадъци извън предназначените за целта съдове и места.
2. Смесването на различни фракции от оползотворими компоненти, както и смесването на оползотворими и не оползотворими компоненти в съдовете (местата) за разделно събиране на отпадъци.
3. Изхвърлянето на отпадъци от производствени и търговски обекти, заведения за обществено хранене, административни и жилищни сгради в уличните кошчета за смет.
4. Изхвърлянето на едрогабаритни отпадъци извън определените места.
5. Изхвърлянето в съдовете за битови отпадъци на отпадъци от производствени и селско стопански дейности.
6. Изваждането на отпадъци от съдовете за отпадъци, в т.ч. и от специализираните (за разделно събиране).
7. Изхвърлянето в съдовете за отпадъци на отпадъци с потенциално висок екологичен и здравен риск и такива, които биха могли да доведат до увреждане на самите съдове, сметоизвозващата и сметообработваща техника (в т.ч. едрогабаритни, строителни, лесно запалими, взривоопасни, токсични и др.).
8. Паленето и изгарянето на отпадъци в съдовете за смет и изхвърлянето на незагасена жар.
9. Изгарянето на всякакви видове отпадъци, освен в случаите, когато изгарянето се извършва в специализирани съоръжения за експлоатация, за които са издадени съответните разрешения.
10. Изхвърлянето на отпадъци от балкони и прозорци на жилищните сгради.
11. Разместването на съдове за отпадъци без съответното разрешение от общинската администрация.
12. Паркирането на превозни средства по начин, който би попречил на събирането и извозването на отпадъците.
13. Поставянето на афиши, съобщения, реклами и др. върху съдове за отпадъци, както и изписването на знаци, символи и текстове по тях.
14. Поставянето на излязло от употреба електричество и електронно оборудване, негодни за употреба батерии и акумулатори, отработени масла и отпадъчни нефтопродукти в съдове за битови отпадъци, както и смесването им с други отпадъци.
15. Неконтролираното освобождаване и/или изхвърляне на негодни за употреба акумулатори, както и неконтролираното освобождаване, изхвърляне и/или изливане на електролит от негодни за употреба акумулатори.
16. Събирането на негодни за употреба акумулатори без електролит освен в случаите, когато същите са били повредени по независещи от лицето, извършващо събирането, обстоятелства.
17. Изхвърлянето на отработени масла и отпадъчни нефтопродукти в повърхностни и подземни води и в канализационната система.
18. Съхраняването или изхвърлянето на отработени масла и отпадъчни нефтопродукти, водещо до замърсяване на земята и почвата.
19. Забранява се нерегламентираното изхвърляне на угарки от цигари, отпадъци от слънчоглед или др., по улици, площади, паркове и др. места за обществено ползване.

**РАЗДЕЛ ІV**

**ОРГАНИЗАЦИЯ НА ДЕЙНОСТИТЕ ПО ТРЕТИРАНЕ НА БИТОВИТЕ ОТПАДЪЦИ И ПОДДЪРЖАНЕ НА ЧИСТОТАТА**

**Чл. 8.** Дейности по събиране, съхранение, транспортиране, оползотворяване и обезвреждане на битови отпадъци могат да извършват лица, притежаващи съответното разрешение по чл. 35, ал. 1 от Закона за управление на отпадъците (ЗУО)

**Чл. 9.** Дейности по събирането, извозването и обезвреждането на битовите отпадъци, почистването на местата за обществено ползване, както и почистването на тротоарите, се възлагат на юридически лица, отговарящи на условията на чл. 8, чрез договор за изпълнение.

**Чл. 10.** Лицата по чл. 9 са длъжни:

1. Да изпълняват дейностите, предмет на сключения договор, в съответствие с утвърдените графици, организационни и технологични схеми и стриктно спазване на санитарно-хигиенните и екологични изисквания.
2. Да изготвят и съгласуват с общинска администрация, цялостна технологична и организационна схема на работа, в т.ч. местоположение на съдовете за БО и маршрути за обслужването им, използвана техника за всеки конкретен район и дейност, графици за извършване на дейностите по почистване на обществените места, събиране и транспортиране на БО, измиване и дезинфекция на съдовете за БО, схема за организация работата на депото.
3. Да съгласуват с общинска администрация всякакви промени в технологичната и организационна схема на работа.
4. В случаи на аварии и/или обстоятелства, възпрепятстващи изпълнението на дейността, незабавно да уведомят общинска администрация и да предприемат необходимите действия за максимално бързото възстановяване на нормалния цикъл на работа.
5. Да осигуряват, поддържат и подновяват необходимата за изпълнение на възложените дейности материално-техническа база (машини, съоръжения, съдове за БО и др).
6. Да не допускат замърсявания в процеса на извършваните от тях дейности.
7. Да водят отчет съгласно изискванията на Наредба № 9 за реда и образците, по които се предоставя информация за дейностите по отпадъците, както и реда за водене на публичния регистър на издадените разрешения, регистрационните документи и на закритите обекти и дейности (ДВ, бр. 95/26.10.2004 г.).

**Чл. 11.** Лицата по чл. 9 имат право:

1. Да предлагат промени в технологичната и организационна схема на работа, целящи подобряване качеството на извършваните дейности.
2. Да сигнализират общинска администрация за нарушения по смисъла на тази наредба и ЗУО, извършени от граждани, фирми и др. организации.
3. Да упражняват вътрешен контрол при изпълнение на дейностите, които извършват.

**Чл.12.** За услугите по събирането, извозването, обезвреждането на БО в депа или други съоръжения и поддържането на чистотата на местата за обществено ползване, извършвани на територията на общината, данъчно задължените лица заплащат такса “битови отпадъци” по реда, определен в Закона за местните данъци и такси (ДВ, бр.102/21.12.2012 г., в сила от 01.01.2013 г.) и Глава II - Местни такси, Раздел I “Такса за битови отпадъци” от Наредбата за определянето и администрирането на местните такси и цени на услуги в Община Борино.

**РАЗДЕЛ V**

**ОРГАНИЗАЦИЯ НА ДЕЙНОСТИТЕ ПО УПРАВЛЕНИЕ НА СТРОИТЕЛНИ ОТПАДЪЦИ И ИЗЛИШНИ ЗЕМНИ МАСИ**

**Чл. 13.** (1) Генерирането и транспортирането на отпадъците и излишните земни маси при извършване на ново строителство и при разрушаване, реконструкция или текущ ремонт на сгради и съоръжения се извършват от притежателите на отпадъците, от изпълнителя на строителството или разрушаването или от друго лице притежаващо съответното разрешително, въз основа на писмен договор.

(2) Извършването на дейностите по генериране и транспортиране на излишните земни маси (ЗМ) и строителните отпадъци (СО) (включително СО от вътрешни преустройства и текущи ремонти на сгради и съоръжения) е задължение на изпълнителя по смисъла на чл.163, ал.1 от Закона за устройство на територията (изм. ДВ, бр. 99/14.12.2012 г.) или чл.163а, ал. 2 от ЗУТ, а контрола по изпълнение на горното е задължение на надзорника по смисъла на чл.168, ал. 1 от същия закон.

**Чл. 14.** Лицата, заявители на разрешение за строеж, едновременно с документите по чл. 144, ал. 1 от ЗУТ, представят и информация за очакваното количество строителни отпадъци и излишни земни маси по време на строителството при изпълнения на условията на чл. 11 от ЗУО.

**Чл. 15.** Строителните работи на обекта се извършват в съответствие с разработения проект, като околните терени се опазват от замърсяване със строителни отпадъци.

**Чл. 16.** (1) Не се допуска депониране на строителни материали, строителни отпадъци и изкопни земни маси извън границите на строителните площадки и/или извън границите на имота.

(2) Забранява се нерегламентираното изхвърляне, изгаряне, както и всяка друга форма на нерегламентирано третиране на строителни отпадъци, в т.ч. изхвърлянето им в контейнерите за събиране на БО или отпадъци от опаковки, съгласно чл. 4, ал. 3 от Наредба за управление на строителните отпадъци и за влагане на рециклирани строителни материали (обн. ДВ, бр. 89/13.11.2012 г. в сила от 13.11.12 г.)

**Чл. 17.** Не се допуска замърсяването по какъвто и да е начин (при излизане от строителната площадка на камиони с мръсни гуми, замърсяване от работниците, работещи на строителната площадка и др.) на улиците, тротоарите и др. територии за обществено ползване извън границите на строителната площадка и/или извън границите на имота, при извършване на строителни, изкопни или ремонтни работи.

**Чл. 18.** Изпълнителят на строителството е длъжен:

1. да не допуска по време на строителството замърсяване на тангиращите с обекта тротоари, улични платна, зелени площи и др.терени със строителни материали, СО и ЗМ;
2. да не допуска при транспортиране на СО и ЗМ замърсяване на уличните платна.
3. да не допуска транспортиране на СО и ЗМ в камиони без покривала; след приключване на строителството да почисти цялата строителна площадка, вкл. и измиване на улиците, тротоарите, алеите, пешеходните зони и др. замърсени елементи на строителната площадка с твърда настилка;
4. да не изхвърля СО и ЗМ извън определените за депониране места.

**Чл. 19.** Депонирането (обработката) на СО и ЗМ се извършва само на определените от кмета на общината площадки за СО и ЗМ.

**Чл. 20.** Земни маси могат да се използват за обезвреждане на депа за неопасни отпадъци чрез депониране и за рекултивация на др. терени.

**РАЗДЕЛ VІ**

**ОРГАНИЗАЦИЯ НА ДЕЙНОСТИТЕ ПО ТРЕТИРАНЕ НА ПРОИЗВОДСТВЕНИ И ОПАСНИ ОТПАДЪЦИ**

**Чл. 21.** Производствените отпадъци, които нямат характер на опасни отпадъци, се третират:

1. от причинителя, в собствени съоръжения съгласно одобрен от съответните компетентни органи проект на производствената дейност;
2. от лицата, на които е дадено разрешение съгласно ЗУО;
3. от оператори, притежаващи комплексно разрешително, издадено по реда на Закона за опазване на околната среда.

**Чл. 22.** Лицата заявители на разрешение за строеж, едновременно с документите по чл. 144, ал. 1 от ЗУТ, представят и информация за количеството и вида на производствените и опасните отпадъци, които ще се образуват след реализация на инвестиционния проект.

**Чл. 23.** Лицата, чиято дейност е свързана с образуване и/или третиране на производствени и/или опасни отпадъци, както и лицата, притежаващи разрешение по чл. 67 от ЗУО са длъжни:

1. да водят отчетни книги, заверени от съответната РИОСВ;
2. да изготвят годишни отчети по отпадъците, екземпляр от които да представят в общинска администрация до 31 март на следващата година;
3. да предприемат мерки за несмесване на опасни отпадъци с други отпадъци, вещества или материали.

**Чл. 24.** Всички разходи за третиране и транспортиране на производствените и опасни отпадъци са за сметка на притежателя им, ако друго не е договорено.

**РАЗДЕЛ VІІ**

**ОРГАНИЗАЦИЯ НА ДЕЙНОСТИТЕ ПО ТРЕТИРАНЕ НА МАСОВО РАЗПРОСТРАНЕНИ ОТПАДЪЦИ**

**Чл. 25.** (1) Масово разпространени отпадъци са:

1. отпадъци от батерии и акумулатори;
2. отпадъци от електричество и електронно оборудване (ЕЕО);
3. отработени масла и отпадъчни нефтопродукти;
4. отпадъци от опаковки;
5. излезли от употреба пневматични гуми.

(2) Масово разпространените отпадъци се събират разделно от другите отпадъци и не се изхвърлят в съдовете за битови отпадъци.

**Чл. 26.** Производителите и/или вносителите на батерии и акумулатори отговарят за:

1. Разделното събиране на негодните за употреба батерии и акумулатори;
2. Рециклирането и оползотворяването на разделно събраните негодни за употреба батерии и акумулатори по т. 1;
3. Екологосъобразното обезвреждане на негодните за употреба батерии и акумулатори и отпадъците от тях, които не могат да бъдат рециклирани и/или оползотворени.

**Чл. 27.** (1) Дейности по събиране, съхраняване, преработване и/или обезвреждане на негодни за употреба батерии и акумулатори имат право да извършват само лица, притежаващи съответното разрешение по чл. 35 от ЗУО.

(2) Лицата по ал. 1 са длъжни да осъществяват конкретната дейност, в съответствие с разпоредбите на Наредбата за батерии и акумулатори и за негодни за употреба батерии и акумулатори (ДВ, бр.2/08.01.2013 г.) и Наредбата за изискванията за третиране и транспортиране на производствени и опасни отпадъци (ДВ, бр.29/1999 г.).

**Чл. 28.** (1) Всички търговски обекти на територията на общината, където се предлагат батерии са и места за събиране на негодни за употреба батерии.

(2) Лицата, които стопанисват обектите по ал. 1, са задължени да предвидят места за поставяне на специализирани съдове за събиране на негодни за употреба батерии и да осигурят достъп до тях.

**Чл. 29.** (1) Дейности по събиране, съхраняване, транспортиране, преработване и/или обезвреждане на излязло от употреба електрическо и електронно оборудване (ИУЕЕО) се извършват само лица, притежаващи съответното разрешение по чл. 67 от ЗУО.

(2) Лицата по ал. 1 са длъжни да осъществяват конкретната дейност в съответствие с разпоредбите на Наредбата за излязлото от употреба ЕЕО (ДВ, бр. 2/08.01.2013 г.), и Наредбата за изискванията за третиране и транспортиране на производствени и опасни отпадъци (ДВ, бр. 29 /1999 г.).

**Чл. 30.** (1) Общината разработва и осигурява прилагането на система за разделно събиране на ИУЕЕО на територията й, чрез сключване на договор с организации по оползотворяване и с лица притежаващи съответното разрешително.

(2) Лицата извършващи продажби на крайни потребители са длъжни да приемат обратно ИУЕЕО и да поставят в търговските си обекти табели с информация за възможните места за предаването им.

**Чл. 31.** (1) Дейности по събиране, съхраняване, преработване, транспортиране и/или обезвреждане на отработени масла и отпадъчни нефтопродукти имат право да извършват само лица, притежаващи съответното разрешение по чл. 67 от ЗУО.

1. Лицата по ал. 1 са длъжни да осъществяват конкретната дейност в съответствие с изискванията на Наредбата за отработени масла и отпадъчни нефтопродукти (ДВ, бр. 2/08.01.2013 г.) и Наредбата за изискванията за третиране и транспортиране на производствени и опасни отпадъци (ДВ, бр. 29/1999 г).
2. Лицата, при чиято дейност се образуват отпадъчни нефтопродукти ги предават за оползотворяване и/или обезвреждане на лицата по ал. 1 или ги оползотворяват и/или обезвреждат в собствени съоръжения в съответствие с разпоредбите на ЗУО и подзаконовите нормативни актове по прилагането му.

**Чл. 32.** (1) Дейности по събиране, съхраняване, преработване и/или обезвреждане на излезли от употреба пневматични гуми имат право да извършват само лица, притежаващи съответното разрешени по чл. 67 от ЗУО.

1. Изграждането на събирателни пунктове за излезли от употреба пневматични гуми е задължение на лицата по ал. 1.
2. Местата на събирателните пунктове се съгласуват от общината.

**Чл. 33.** Гражданите, едноличните търговци и юридическите лица са длъжни да предават излезлите от употреба пневматични гуми само на определените събирателни пунктове.

**Чл. 34.** (1) Дейности по събиране, съхранение, разкомплектоване, преработване и/или обезвреждане на излезли от употреба моторни превозни средства (МПС), компоненти и материали от тях имат право да извършват само лица, притежаващи съответно разрешение по чл. 67 от ЗУО.

(2) Лицата по ал. 1 са длъжни да осъществяват конкретната дейност в съответствие с изискванията на Наредбата за изискванията за третиране на отпадъците от моторни превозни средства (изм. ДВ, бр. 29/2011 г.) и Наредбата за изискванията за третиране и транспортиране на производствени и опасни отпадъци (ДВ, бр. 29/1999 г.).

**Чл. 35.** (1) Дейностите по разделно събиране, транспортиране, сортиране и оползотворяване на отпадъците от опаковки се извършват от лица, притежаващи съответните разрешения или регистрационни документи, издадени по реда на Глава V, Раздел І от ЗУО.

1. Кметът на общината определя местата за разполагане на необходимите елементи на системата за разделно събиране и сортиране на отпадъците от опаковки.

**РАЗДЕЛ VIII**

**УПРАВЛЕНИЕ НА БИОРАЗГРАДИМИ ОТПАДЪЦИ**

**Чл. 36.** (1) Биоотпадъците от поддържане на обществени площи, паркове и градини, стопански и административни сгради се събират разделно (съгласно чл. 34 от ЗУО).

1. Отпадъците от животни (животинска тор), зелени отпадъци (листна маса, клони и др.) да не се изхвърлят в съдовете за битови отпадъци, както и да не се складират на тротоари, улични платна и др. Да се изнасят своевременно на определените от общината площадки.
2. Забранява се изгарянето на биоразградими отпадъци (листна маса, клони и

т.н).

1. Собствениците на домашни животни са задължени да почистват ежедневно

на животните и да не допускат замърсяване на околната среда с твърди и течни отпадъци.

**РАЗДЕЛ IX**

**УПРАВЛЕНИЕ НА ИЗЛЕЗЛИТЕ ОТ УПОТРЕБА МОТОРНИ ПРЕВОЗНИ СРЕДСТВА (ИУМПС)**

**Чл. 37.** (1) Кметът на общината:

1. определя площадки за временно съхраняване на излезли от употреба моторни превозни средства (ИУМПС);
2. организира дейностите по събирането на ИУМПС, съхраняването им на площадките за временно съхраняване и предаването им в центровете за разкомплектоване.
3. Собственик на излязло от употреба моторно превозно средство е длъжен да го предаде на площадка за временно съхраняване или в център за разкомплектоване в случаи, че се установи, че МПС се намира върху имот, държавна или общинска собственост.
4. Когато собственик на МПС не изпълни задълженията си по ал. 2, както и в случаите, когато МПС не може да бъде идентифицирано поради липса на регистрационен или идентификационен номер и при невъзможност собственикът да бъде установен, се прилага процедура по чл. 38.

**Чл. 38.** (1) Кметът на Общината назначава комисия с представители на общинската администрация, съответното кметство и РУ “Полиция” за установяване на ИУМПС и техните собственици. На установените ИУМПС се залепва стикер – предписание.

1. Комисията съставя констативен протокол за техническото състояние на МПС в 3 екземпляра, съгласно образец – Приложение към наредбата. При поискване, екземпляр от протокола се предоставя на собственика на ИУМПС или на упълномощено от него лице.
2. С поставянето на стикера -предписание за преместване на ИУМПС започва да тече 14-дневен срок за преместване на МПС.
3. В случай, че в срока по ал. 3 собственикът не е изпълнил предписанието, въз основа на констативния протокол за техническото състояние на МПС, съгласно ал. 2, кметът на общината издава заповед за преместване на превозно средство, на площадките за временно съхраняване на ИУМПС и центровете за разкомплектоване на ИУМПС.
4. Заповедта се изпълнява от лицата извършващи дейностите по събиране, транспортиране, временно съхраняване и разкомплектоване на ИУМПС за сметка на собственика.
5. Когато собственикът е неизвестен, или макар и известен, не може да бъде уведомен поради трайно отсъствие от страната или по други обективни причини, към констативния акт се предлага служебна записка и/или други документи, удостоверяващи извършените действия и констатации по издирването на собственика. В тези случаи заповедта се поставя на мястото за обявление в съответното кметство за срок от 15 дни, считано от датата на съставянето й.
6. На собствениците на ИУМПС, които не изпълняват предписанието за преместване по чл. 38 ал. 3, се съставя акт за административно нарушения по реда на Закон за административните нарушения и наказания.

**Чл. 39.** (1) Лицата, сключили договор с кмета на общината по чл. 37, ал. 1, т.

2, са длъжни да:

1. приемат ИУМПС на денонощно охраняеми паркинги за временно съхранение и съставят констативен протокол за състоянието им;
2. водят отчетни книги по Наредба № 9 за реда и образците, по които се предоставя информация за дейностите по отпадъците, както и реда за водене на публичния регистър на издадените разрешения, регистрационните документи и на закритите обекти и дейности ( ДВ, бр. 95/26.10.2004 г.);
3. водят регистър за приетите автомобили, заверен в КАТ;
4. уведомяват незабавно направление“Пътна полиция” – КАТ- ОД МВР и съответното РУ “Полиция” на територията, на която се намира паркинга за постъпилите за временно съхранение ИУМПС, като предоставят описанието на автомобила, адреса на последното му паркиране и заповед за принудителното паркиране.
5. предават за разкомплектоване ИУМПС не по– рано от 14 дни от датата на приемането му за временно съхранение. Ликвидацията и разкомплектоването на ИУМПС се извършват съгласно чл. 143, ал. 6 от Закон за движение по пътищата;
6. освободят ИУМПС в срока по т. 5, в случаите когато собственикът е поискал връщането и е заплатил разходи по принудителното преместване и временното съхранение.

**РАЗДЕЛ X**

**КОНТРОЛ**

**Чл.40.** Контролната дейност по тази наредба се осъществява от упълномощени със заповед на кмета на общината длъжностни лица, които съставят предписания със задължителен срок за отстраняване на нарушенията и/или актове на нарушителите.

**РАЗДЕЛ ХI**

**АДМИНИСТРАТИВНО - НАКАЗАТЕЛНИ РАЗПОРЕДБИ**

**Чл. 41.** (1) За нарушаване разпоредбите на настоящата наредба физическите лица се наказват с глоби, както следва:

1. за нарушения по чл. 6 и чл. 7 – от 100 лева/51,13 евро до 1000 лева/511,30 евро;
2. за нарушения по чл. 18 и чл. 19 – от 300 лева/153,39 евро до 1000 лева/511,30 евро;
3. за други нарушения на настоящата наредба – от 50 лева/25,56 евро до 500 лева/255,64 евро;

(2) При повторно нарушение на физическото лице се налага глоба в двоен размер.

**Чл. 42.** (1) За нарушаване разпоредбите на настоящата наредба едноличните търговци или юридическите лица се наказват с имуществена санкция, както следва:

1. за нарушения по чл. 6 и чл. 7 – от 500 лева/255,64 евро до 3000 лева/1533,87 евро;
2. за нарушения по чл. 10 – от 500лева/255,64 евро до 3000 лева/1533,87 евро;
3. за нарушения по чл. 18 и чл. 19 – от 1000 лева/511,30евро до 3000лева/1533,87 евро;
4. за нарушения по чл. 23 – 300 лева/153,39евро;
5. за нарушения по други условия и ред за предаване, събиране, включително разделно, превозване и претоварване, на битови и строителни отпадъци, регламентирани в настоящата наредба – от 200 лева/102,26 евро до 1000 лева/511,30 евро.

(2) При повторно нарушение се налага глоба в двоен размер.

**Чл. 43.** (1) Нарушенията по чл. 41 и чл. 42 се установяват с акт на длъжностните лица, определени от кмета на общината.

1. Наказателните постановления се издават от кмета на общината или от упълномощено от него лице.
2. Установяването на нарушенията, издаването, обжалването и изменението на наказателните постановления се извършват по реда на Закона за административните нарушения и наказания.

**РАЗДЕЛ ХII**

**ДОПЪЛНИТЕЛНИ РАЗПОРЕДБИ**

§1. По смисъла на тази наредба:

1. "отпадък" е вещество, предмет или част от предмет, който няма предварително непосредствено приложение или, от който притежателят желае или е длъжен да се освободи. Вещества, предмети или части от предмети, предадени на специализираните фирми за третиране на отпадъци от собственика или от упълномощено от него лице също се определят като "отпадъци" до момента, в който възстановените от тях материали или произведената от тях енергия бъдат включени в производствения цикъл;
2. "битови отпадъци" са тези, които се получават в резултат на жизнената дейност на хората по домовете, в административни, социални и обществени сгради. Към тях се приравняват и отпадъци от търговски обекти, занаятчийски дейности, обекти за отдих и забавления, когато нямат характер на опасни отпадъци и в същото време тяхното количество или състав няма да попречи на третирането им съвместно с битовите;
3. "производствени отпадъци" са тези, образувани в резултат на промишлена, занаятчийска и обслужваща дейност на физическите и юридическите лица;
4. "опасни отпадъци" са тези отпадъци, чийто състав, количество и свойства създават риск за човешкото здраве и околната среда и са определени като такива според Базелската конвенция за контрол на трансграничното движение на опасни отпадъци и тяхното обезвреждане;
5. "строителни отпадъци" са отпадъците, получени в резултат на строителна дейност на строителни площадки, както и такива от разрушаване или реконструкция на сгради и съоръжения;
6. "биоотпадъци" са биоразградими отпадъци от парковете и градините, хранителни и кухненски отпадъци от домакинствата, ресторантите, заведенията за обществено хранене и търговските обекти, както и подобни отпадъци от предприятията на хранително-вкусовата промишленост.
7. "биоразградими отпадъци" са всички отпадъци, които имат способността да се разграждат анаеробно или аеробно, като хранителни и растителни отпадъци, хартия, картон и други.
8. "причинител на отпадъци" е физическо или юридическо лице, при чиято дейност се образуват отпадъци;
9. "притежател на отпадъците " е лицето, при чиято дейност се образуват отпадъци от момента на образуването им до момента на предаването им на оправомощено лице за следващо третиране;
10. "третиране на отпадъците" е събирането, съхранението и обезвреждането на отпадъците и всички междинни операции, както и повторното им използване, рециклиране и възстановяване или производството на енергия и материали от отпадъци;
11. "обезвреждане на отпадъците" е такова въздействие върху отпадъците (депониране, рециклиране, изгаряне, неутрализиране и др.), при което опасността за здравето на хората или замърсяването на околната среда от тях не превишават установените норми;
12. "рециклиране на отпадъците" е дейност за възстановяване или възобновяване на суровинните им свойства;
13. "преработване на отпадъците" е дейност, която променя свойствата или състава на отпадъците, като ги превръща в суровини за производство на крайни продукти или в крайни продукти;
14. "депониране на отпадъци" е складирането на отпадъци повече от 6 месеца по начин, който не представлява опасност за човешкото здраве и околната среда и не се предвижда последващо третиране на отпадъците;
15. "масово разпространени отпадъци" са отпадъци, които се образуват след употреба на продукти от многобройни източници на територията на цялата страна и поради своите характеристики изискват специално управление;
16. "повторно" е нарушението, когато е извършено в едногодишен срок от влизане в сила на наказателното постановление, с което нарушителят е наказан за нарушение от същия вид;
17. "едрогабаритни отпадъци " са битовите отпадъци, които поради своите размери или тегло не могат да се поставят в съдовете за битови отпадъци или създават затруднения при товаренето им.
18. "съдове за битови отпадъци" са контейнери, кофи, кошчета и чували, предназначени за събиране на битови отпадъци или на отделни фракции от тях.
19. "прилежащи терени" са обслужващите тротоари, части от уличните платна, околоблоковите пространства и зелените площи, паркингите, гаражите и др. към конкретни жилищни и обществени сгради, обекти с обслужващи функции, производствени предприятия и др.;
20. "депо"е съоръжение за обезвреждане на отпадъци, което се намира върху земята или под земята, вкл. тези на територията на предприятията (депа, в които причинителят на отпадъци ги обезврежда непосредствено до мястото на образуването им). Към депата не се включват съоръженията за временно съхранение на отпадъците и тези, в които отпадъците се претоварват или третират преди по нататъшната им преработка или рециклиране. Депото за отпадъци е комплексен обект, който включва: а) инженерно съоръжение, предназначено за организирано складиране на отпадъци за повече от шест месеца по начин, който не представлява опасност за човешкото здраве и околната среда, и за което не се предвижда последващо третиране на отпадъците; б) спомагателни и обслужващи сгради, съоръжения и инсталации в съответствие с неговата специфика, технология на депониране и вида на депонираните отпадъци.
21. "оператор"е юридическо или физическо лице, на което е издадено разрешение за обезвреждане и което отговаря за стопанисване на площадка за третиране на отпадъци и за управление на дейността по отпадъците в периода на експлоатацията и след закриването на площадката;
22. "негодна за употреба батерия или акумулатор" е батерия или акумулатор, която не може да бъде използвана повторно и е предназначена за преработване или обезвреждане;
23. "излязло от употреба електрическо и електронно оборудване" е излязлото от употреба електрическо и електронно оборудване, образувано в резултат на жизнената дейност на хората по домовете, както и от административни, социални и обществени сгради или от други източници;
24. "отработени масла и отпадъчни нефтопродукти" са маслата и нефтопродуктите по смисъла на §1, т. 14 от допълнителните разпоредби на Наредбата за отработените масла и отпадъчните нефтопродукти (ДВ, бр. 2/08.01.2013 г.)
25. "излязло от употреба МПС" е моторно превозно средство по смисъла на §1, т. 1 от допълнителните разпоредби на Наредбата за излезлите от употреба моторни превозни средства, приета с ПМС № 11 от 15.01.2013 г.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1.** Тази наредба се издава на основание чл. 22 от Закона за управление на отпадъците, чл. 21, ал. 2 от Закона за местното самоуправление и местната администрация.

**§ 2.** За неуредени въпроси по тази Наредба се прилага действащото законодателство в Република България**.**

**§ 3.** Изпълнението и контролът по изпълнението на тази наредба се възлага на кмета на община Борино.

**§ 4.** Настоящата Наредба отменя Наредбата за управление на отпадъците на територията на община Борино, приета с Решение № 378 на Общински съвет – Борино по Протокол № 52 от 26.06.2014 г.

**§ 5.** Наредбата е приета от Общински съвет – Борино с Решение № ...... от ............2025 г. по Протокол № --- и влиза в сила от .......2025 г.

**ЗАКЛЮЧИТЕЛНИ РАЗПОРЕДБИ**

**§ 1.** Тази наредба e приета на основание чл. 22, ал. 1 от Закона за управление на отпадъците, във връзка с чл. 22, ал. 2 от Закона за местното самоуправление и местна администрация, и влиза в сила от деня на приемането ѝ.

*Приложение по чл. 38, ал. 2*

**КОНСТАТИВЕН ПРОТОКОЛ**

***за техническо състояние на излязло от употреба моторно превозно средство***

№……….. / г.

Днес........20....г., гр./с , комисия, назначена на основание на

чл. ......, ал. ......., т. ………. от Наредба за управление на отпадъците на община Борино:

1. .. - представител на Община Борино

/име, презиме,фамилия/

1. .. - инспектор от РУ “Полиция”

/име, презиме,фамилия/

1. ........................................................... - служител от кметство с. ..................

/име, презиме,фамилия/

състави настоящия протокол за техническо състояния на излязло от употреба МПС, като установи следното:

МПС: ..................................

ВИД: ...................................

МАРКА: ..............................

ЦВЯТ НА МПС:......................

РЕГ. НОМЕР /ако има такъв/:……………………………

………………………………………………….……….

/ улица,площадка/

МЯСТО, НА КОЕТО Е ПОСТАВЕН СТИКЕРА:..................................

СЪСТОЯНИЕ НА МПС ПО ВЪНШЕН ОГЛЕД: …………………………………………………………………………

……………………………………………………………………………………………………………………………...…………………

……………………………………………………………………………………………………………………………...…………………

I. Външно състояние на превозното средство:

* 1. Наличие на двигател: .......................................................................
	2. Наличие на скоростна кутия: ............................................................
	3. Състояние на купето/кабината, каросерия/ ...............................................

............................................................................................................................

* 1. Наличие на врати: ....................................................
	2. Наличие на калници: ....................................................
	3. Наличие на капаци: ....................................................
	4. Наличие на арматурно табло: ....................................................
	5. Наличие на стъкла: ....................................................
	6. Състояние на каросерията: ....................................................
	7. Осветителни тела

а/Фарове:.......................................................................

б/Габарити и мигачи – предни:......................................

в/Стоп, габарити, мигачи – задни:.................................

* 1. Наличие и състояние на колелата и гумите: ...........................................

............................................................................................................................

* 1. Допълнителни данни по показания на свидетелите:

............................................................................................................................

............................................................................................................................

Становище на комисията:

Настоящият констативен протокол се състави в 3 екземпляра. Комисия:

1. ......................................................../. /

/име, презиме,фамилия/ /подпис/

1. ......................................................../. /

/име, презиме,фамилия/ /подпис/

1. ......................................................../. /

/име, презиме,фамилия/ /подпис/